CELEX: C2005/031/54
Language: fi
Date: 2005-02-05 00:00:00
Title: Asia T-490/04: Saksan liittotasavallan 21.12.2004 Euroopan yhteisöjen komissiota vastaan nostama kanne

5.2.2005   
            
            
               FI
            
            
               Euroopan unionin virallinen lehti
            
            
               C 31/29
            
         Saksan liittotasavallan 21.12.2004 Euroopan yhteisöjen komissiota vastaan nostama kanne
   (Asia T-490/04)
   (2005/C 31/54)
   Oikeudenkäyntikieli: saksa
   Saksan liittotasavalta on nostanut 21.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan asiamiehinä ovat W. -D. Plessing ja asianajaja T. Lübbig.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa postin valmistelupalvelujen alan, erityisesti itselle tuotettujen palvelujen välillisinä suorittajina olevien ja lähetyksiä konsolidoivien palveluntarjoajien pääsystä yleiseen postiverkkoon ja siihen liittyvistä erityishinnoista annetusta Saksan oikeudellisista säännöksistä (BdKEP – Postin valmistelualan rajoitukset) 20 päivänä lokakuuta 2004 tehdyn komission päätöksen (K(2004)4001/3),
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riitautetun päätöksen mukaan Saksan postilain 51 §:n 1 momentin toisen virkkeen 5 kohdalla, jonka mukaan Deutsche Post AG on saanut sen postinkuljetusalan toimintaa varten siirtymäkauden ajaksi varatun oikeudellisen aseman (ns. poissulkeva toimilupa), rikotaan EY 86 artiklan 1 kohtaa, kun se luetaan yhdessä EY 82 artiklan kanssa, siltä osin kuin tällä säännöksellä estetään kaupallisia postin valmistelutoimien suorittajia siitä riippumatta, toimivatko ne itselle tuotettujen palvelujen välillisinä suorittajina yhden ainoan lähettäjän vai lähetyksiä konsolidoivina palveluntarjoajina useamman asiakkaan puolesta, saamasta määrästä riippuvia osasuoritusalennuksia Deutsche Post AG:n kirjekeskuksiin tapahtuvan kirjelähetysten jättämisen yhteydessä.
   Saksan liittotasavalta esittää EY 230 artiklan 2 kohdan mukaan nostetussa kanteessa, että riitautetulla päätöksellä rikotaan sekä EY 82 artiklaa että postipalveludirektiiviä 97/67/EY (1), koska
   
               —
            
            
               komissio on lähtenyt virheellisesti siitä, että Saksan oikeuden säännöksellä laajennetaan postin valmistelupalvelujen tarjoajien kustannuksella yleispalvelujen tarjoajana olevan Deutsche Post AG:n sille varatulla alueella olevaa määräävää markkina-asemaa näitä markkinoita edeltäville postin valmistelumarkkinoille,
            
         
               —
            
            
               lähettäjän toimesta tapahtuvan itse tuotettujen palveluiden erilainen kohtelu suhteessa kaupallisiin postipalveluiden tarjoajiin ei ole EY 82 artiklassa tai postipalveludirektiivin 12 artiklan viidennessä luetelmakohdassa tarkoitettua syrjintää,
            
         
               —
            
            
               ja että riitautetulla päätöksellä puututaan ennenaikaisesti sellaiseen Deutsche Post AG:n poissulkevan toimiluvan alueeseen, joka saadaan postipalveludirektiivin 7 artiklan 1 kohdan mukaan varata toimijalle.
            
         Lisäksi Saksan liittotasavalta katsoo, että riidanalaista päätöstä ei ole vastoin EY 253 artiklaa perusteltu riittävästi.
   
      (1)  Yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15 päivänä joulukuuta 1997 annettu Euroopan parlamentin ja neuvoston direktiivi 97/67/EY (EYVL L 15, s. 14).